William E. Simon

William Edward Simon (1927–2000) var en amerikansk republikansk politiker, forretningsmann og filantrop. Han hadde også vervet som landets 63. finansminister under presidentene Richard Nixon og Gerald Ford.

Simon startet sin karriere med førstegangstjeneste som infanterist i United States Army før han avla sin grunneksamen ved Lafayette College i Easton, Pennsylvania i 1953. Etter studiene ble han ansatt av Union Securities og gikk videre som visepresident for Weeden & Company før han ble en av de høyest rangerte sjefene for investeringsbanken Salomon Brothers. Den 22. januar 1974 ble Simon innsatt som finansminister av presidenten Richard Nixon, og han fikk senere på året fortsatt tillit av Gerald Ford. I sin periode som minister ble han regnet som en tilhenger av laissez faire–kapitalisme.

Etter tiden som finansminister grunnla han selskapet Wesray Corporation sammen med Raymond G. Chambers. I 1984 grunnla han selskapet WSGP International og i 1988 William E. Simon & Sons. Samtidig med dette hadde Simon også styreverv i over 30 selskaper, blant andre Xerox, Citibank og Halliburton. Han grunnla også William E. Simon Center for Strategic Studies ved United States Air Force Academy og var dessuten styreleder for de konservative tankesmiene Heritage Foundation og Hoover Institution. 

Simon døde den 3. juni 2000 i Santa Barbara i California etter en alvorlig lungesykdom og etterlot seg syv barn med to ektefeller.

 Referanser 

 Eksterne lenker 
 Treas.gov – William E. Simon (1974–1977)  – Biografien til Simon hos U.S. Department of the Treasury.

Kategori:USAs finansministre
Kategori:Forretningsfolk fra USA
Kategori:Malteserordenen
Kategori:Personer fra Paterson
Kategori:Nil-ordenen